Процедурата за електронно подаване на заявления за смяна на доставчик на обекти със СТП е следната:

1. Генерира се заявление в Портала за ОНЛАЙН УСЛУГИ на ЕНЕРГО-ПРО  <https://online.energo-pro.bg/> от 11-о до 10-о число на месеца\*. При попълване на заявление в Портала има насочващи текстове относно процедурата по попълване.
2. Генерираното заявление заедно с всички приложени документи (нотариално заверено пълномощно и др.) се изпращат на имейл [online@energo-pro.bg](mailto:online@energo-pro.bg) до 23:59 часа на 10-о число на месеца\*, подписани с квалифициран електронен подпис (КЕП).

**\*Забележка:** Ако 10-о число е неработен ден, заявления и документи се приемат до края на първия следващ работен ден.

1. В случай на откази или неизпратени документи от предходен месец, генерирайте **нови заявления** в портала. **Не изпращайте старото заявление, което е получило отказ в предходен месец или е било генерирано, но не е изпратено до 10-о число!**
2. В **4-дневен срок** ще получите обратна връзка по имейл за установени **несъответствия** и начина и срока за отстраняването им,например:
   * Разминавания между името на пълномощника и лицето, подписало документите с електронен подпис;
   * Промяна в правната форма на юридическо лице, която не е отразена в клиентските данни на клиента;
   * Грешка при изписването на фирмата (името) на клиента;
   * Неподписани с електронен подпис документи;
   * Липсващи документи и/или заявления;
   * Пълномощни с изтекъл срок на упълномощаване;
   * Пълномощни, които не дават на пълномощника права да изпълни процедурата по смяна на доставчик от името на клиента.
3. **В 3-дневен срок следва да отстраните несъответствията** и да ни информирате за това електронно.
   * Ако за отстраняване на несъответствието се налага да редактирате вече попълнено заявление:

* **Случай 1:** Преди 10-о число - следва да генерирате ново заявление в Портала, да го подпишете с електронен подпис и да ни го изпратите;
* **Случай 2:** След 10-о число - следва да ни изпратите искане в свободен текст за желаната промяна, подписано с електронен подпис.

1. След изпълнение на всички условия по подаденото заявление в отговор ще получите:

* При първоначална регистрация – входящ номер на заявлението за смяна на КБГ, клиентски номер на клиента към ЕРПС АД, подписан от наша страна договор с ДПИ към ЕНЕРГО-ПРО Продажби АД и удостоверение за достъп до електроразпределителната мрежа при първо сключване на договор с доставчик на електрическа енергия по свободно договорени цени със стандартизиран товаров профил;
* При последваща смяна – входящ номер на заявление за смяна на КБГ. Ако обектът преминава на краен снабдител/ДПИ, ще получите и входящ номер на заявлението за продажба на ел. енергия от ЕНЕРГО-ПРО Продажби АД.

1. Допълнително, за Ваше улеснение, (**между 16-о и 18-о число**) Ви изпращаме електронни списъци на всички входирани и одобрени за обработка заявления в Портала, което да Ви помогне при подаване на данни за Приложение 1 на рамковите договори.